b'\n_START_ARTICLE_\nZlati trikotnik\n_START_PARAGRAPH_\nZlati trikotnik je eno od dveh glavnih azijskih podro\xc4\x8dij, na katerih poteka neomejena pridelava opija. Obsega okrog 350.000 km\xc2\xb2 in prekriva gorati svet \xc5\xa1tirih dr\xc5\xbeav jugovzhodne Azije: Mjanmara (Burme), Laosa, Vietnama in Tajske. (Nekatere interpretacije Zlatega trikotnika vklju\xc4\x8dujejo tudi del kitajske province Yunan.) Od leta 1950 dalje je to obmo\xc4\x8dje eno najve\xc4\x8djih prizori\xc5\xa1\xc4\x8d pridelave opija v svetovnem merilu. Zlati trikotnik sicer tudi ozna\xc4\x8duje soto\xc4\x8dje rek Sop Ruak in Mekong, s strani tajske turisti\xc4\x8dne industrije pa se pogosto pojavlja kot opisni naziv za tromejo med Tajsko, Laosom in Mjanmarom.'